
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάθεση αρμοδιοτήτων στους Υφυπουργούς Εθνικής Αμϋνης Ιω¬ 
άννη Σταθόπουλο και ΣπήΧιο Σπηλιωτόπουλο . 1 

Παρέμβαση στον τομέα του δεματοποιημένου καπνού . 2 

Ανάθεση αρμοδιοτήτων στους Υφυπουργούς Υγείας, Πρόνοιας και 
Κοινωνικών Ασφαλίσεων Νικόλαο Αναστασόπουλο και Φάνη >«? 

Πάλλη - Πετραλιά... 

Ανάθεση αρμοδιοτήτων στον Υφυπουργό Βιομηχανίας, Ενέργειας 
και Τεχνολογίας Θεόδωρο Δαμιανό . 4 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Υ. 1944 (1) 

Ανάθεση αρμοδιοτήτων στους Υφυπουργούς Εθνικής Αμύνης Ιωάννη 
Σταθόπουλο και Σπήλιο Σπηλιωτόπουλο. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΘΝΙΚΗΣ ΑΜΥΝΗΣ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 (παρ. 5) και 22 (παρ. 2 στοιχείο γ') του Ν. 
1558/1985 «Κυβέρνηση και Κυβερνητικά Όργανα» (Α' 137). 

3. Του Ν. 660/1977 «περί Υπουργείου Εθνικής Αμύνης και των 
Οργάνων της Ανωτάτης Διοικήσεως και Ελέγχου των Ενόπλων Δυνά¬ 
μεων» (Α’ 218). 

4. Του Π.Δ. 359/8.8.91, με το οποίο διορίστηκε Υφυπουργός Εθνι¬ 
κής Αμύνης ο Ιωάννης Σταθόπουλος (Α' 127). 

5. Του Π.Δ. 374/3.12.92, με το οποίο διορίστηκε Υφυπουργός 
Εθνικής Αμύνης ο Σπήλιος Σπηλιωτόπουλος (Α’ 197). 

6. Της υπ’ αριθμ. 710/2.12.1992 αποφάσεως Πρωθυπουργού 
«Σύσταση Δεκατριών (13) θέσεων Υφυπουργών» (Β' 712). 

7. Του άρθρου 27 του Ν. 2081/1992 (Α' 154), με το οποίο προσε- 
τέθη άρθρο 29Α' στο Ν. 1558/1985 και το γεγονός ότι από την πα¬ 
ρούσα απόφαση δεν προκαλείται δαπάνη σε βάρος του κρατικού Προϋ¬ 
πολογισμού, αποφασίζουμε: 

Άρθρο 1 

Στον Υφυπουργό Εθνικής Αμύνης Ιωάννη Σταθόπουλο αναθέτουμε 
την άσκηση των κατωτέρω αρμοδιοτήτων: 

1. Όλα τα θέματα αρμοδιότητος του Υπουργού Εθνικής Αμύνης, 
που αναφέρονται στις διαπραγματεύσεις για την κατάρτιση συμβάσεων, 
στις προμήθειες πολεμικού υλικού, εργολαβίες, εκτελέσεις εργασιών, 
εκτελέσεις κτιριακών έργων ή εγκαταστάσεων και στις σχετικές δαπά¬ 
νες, εκτός από την έγκριση (σκοπιμότητα) προμήθειας κυρίου πολεμι¬ 
κού υλικού πάνω από το ποσόν των 2.500.000.000 δραχμών και εκτε- 


λέσεως κτιριακών έργων ή εγκαταστάσεων πάνω από το ποσό των 
2.500.000.000 δραχμών. 

2. Όλα τα θέματα αρμοδιότητος του Υπουργού Εθνικής Αμύνης που 
αναφέρονται στις προμήθειες μη πολεμικού υλικού, ανεξαρτήτως ποσού, 
πλην της εγκρίσεως του ενιαίου προγράμματος προμηθειών. 

3. α. Τα αντικείμενα αρμοδιότητος Υπουργού Εθνικής Αμύνης, που 
σχετίζονται με το Δημόσιο Λογιστικό και την Οικονομική Μέριμνα και 
Λογιστικό των Ενόπλων Δυνάμεων, που αναφέρονται στα οικονομικά 
και τον Προϋπολογισμό, εκτός από: 

(I) Την κατανομή του Προϋπολογισμού στους Κλάδους των Ενό¬ 
πλων Δυνάμεων. 

(II) Την κατανομή κεφαλαίων εκτός Κρατικού Προϋπολογισμού. 

. β) Τα αντικείμενα αρμοδιότητος Υπουργού Εθνικής Αμύνης για τα 
παρακάτω θέματα: 

(I) Κάθε φύσεως αποδοχές και αποζημιώσεις στρατιωτικού και πολι¬ 
τικού προσωπικού του Υπουργείου Εθνικής Αμύνης και προϋποθέσεις 
καταβολής αυτών. 

(II) Χορήγηση βοηθημάτων στους αποστρατευόμενους ή αποβιού- 
ντες στρατιωτικούς, που δεν δικαιούνται σύνταξη. 

(III) Νοσηλευτική, φαρμακευτική και νοσοκομειακή περίθαλψη του · 
.στρατιωτικού και πολιτικού προσωπικού του Υπουργείου Εθνικής Αμύ¬ 
νης· 

(IV) Διοικητικές ενέργειες τακτοποιήσεως συνταξιοδοτικών θεμάτων 
του στρατιωτικού και πολιτικού προσωπικού του Υπουργείου Εθνικής 
Αμύνης. 

4. Όλα τα θέματα που αφορούν τις καταστάσεις, την ιεραρχία, τις 
προαγωγές, τις τοποθετήσεις και τις μεταθέσεις των κατωτέρων Αξιω¬ 
ματικών, των Ανθυπασπιστών και των Μονίμων και Εθελοντών Οπλι¬ 
τών των Ενόπλων Δυνάμεων. 

5. Όλα τα προβλεπόμενα από την κείμενη νομοθεσία θέματά στρατο¬ 
λογίας, εκτός από τις αρμοδιότητες των άρθρων 1 παρ. 2, 5 παρ. 1, 4 
και 5, 7 παρ. 6,8 παρ. 8,10 παρ. 4 εδ. γ', 12 παρ. 6 και 7 και 20 παρ. 
2 του Ν. 1763/1988, όπως έχει τροποποιηθεί και συμπληρωθεί μετα¬ 
γενέστερα. 

6. Όλα τα αντικείμενα, πλην του διορισμού των μελών των Διοικητι¬ 
κών Συμβουλίων, που προβλέπονται από την κείμενη νομοθεσία σχε¬ 
τικά με τους Οργανισμούς, Νομικά Πρόσωπα Δημοσίου Δικαίου και 
Υπηρεσίες, που υπάγονται στο ΥΕΘΑ δια των Γενικών Επιτελείων, 
πλην αυτών που υπάγονται στο ΥΕΘΑ δια του Γενικού Επιτελείου Αε¬ 
ροπορίας. 

7. Όλα τα αντικείμενα που αφορούν το πολιτικό προσωπικό του 
Υπουργείου Εθνικής Αμύνης, των Στρατιωτικών Παραγωγικών Σχο¬ 
λών, καθώς και των εποπτευόμενων από το ΥΕΘΑ Νομικών Προσώ¬ 
πων, εκτός από: 

α. Την πρόσληψη μονίμου και επί συμβάσει προσωπικού. 

β. Την πρόσληψη ειδικού επιστημονικού προσωπικού. 

8. α. Όλα τα θέματα που προβλέπονται από το Στρατιωτικό Ποινικό 
Κώδικα, τον Κώδικα Ποινικής Δικονομίας και την κείμενη νομοθεσία 
σχετικά με τις ποινικές, αστικές και διοικητικές υποθέσεις του στρατιω¬ 
τικού προσωπικού, εκτός από την άσκηση ποινικής διώξεως κατά 
πλοιάρχων και σμηνάρχων, καθώς και κατά ανωτάτων αξιωματικών 
των τριών Κλάδων των Ενόπλων Δυνάμεων. 

β. Τις προβλεπόμενες από το Ν.Δ. 68/1968 αρμοδιότητες για τη 
διαδιχασία απονομής χάρης. 

9. Όλα τα θέματα της κείμενης νομοθεσίας σχετικά με τους φάρους. 

10. Όλα τα θέματα της κείμενης νομοθεσίας σχετικά με την εθνοφυ¬ 
λακή.. 

11. Ναυτικές εισφορές και ναυλώσεις. 

12. Επιτάξεις - Απαλλοτριώσεις. 

13. Όλα τα θέματα σχετικά με τη διενέργεια διαγωνισμού και κατά¬ 
ταξη αξιωματικών στρατολογικού και οικονομικού, δικαστικών συμ¬ 
βούλων, δικαστικών γραμματέων και στρατιωτικών ιερέων. 

14. Όλες τις αρμοδιότητες που προβλέπονται από την εκλογική νο¬ 
μοθεσία. 

15. Όλα τα θέματα που αφορούν τις δικαιοπραξίες στις παραμεθό¬ 
ριες περιοχές (Ν. 1892/90 και Ν. 1914/90). 

Άρθρο 2 

Στον Υφυπουργό Εθνικής Αμύνης Σπήλιο Σπηλιωτόπουλο αναθέ¬ 
τουμε την άσκηση των κατωτέρω αρμοδιοτήτων: 

1. Όλα τα αντικείμενα της Υπηρεσίας Πολεμικής Βιομηχανίας αρ¬ 
μοδιότητας Υπουργού Εθνικής Αμύνης, καθώς και τα αντικείμενα, που 
αφορούν το πολιτικό προσωπικό αυτής. 

2. Τα θέματα που αφορούν τη ΣΥΚΕΑ, καθώς και τα αντικείμενα 
που αφορούν το πολιτικό προσωπικό αυτής, εκτός από την πρόσληψη 
μονίμου, επί συμβάσει και ειδικού επιστημονικού προσωπικού. 

3. Όλα τα θέματα της κείμενης νομοθεσίας σχετικά με τους αγωνι¬ 
στές εθνικής αντιστάσεως, τους εφέδρους, τους παλαιούς πολεμιστές, 
καθώς και τους αναπήρους και θύματα πολέμου και ειρηνικής περιόδου. 

4. Τα θέματα Πολιτικής Σχεδιάσεως Εκτάκτου Ανάγκης. 

5. Όλα τα αντικείμενα, πλην του διορισμού των μελών των Διοικητι¬ 
κών Συμβουλίων, που προβλέπονται από την κείμενη νομοθεσία σχε¬ 
τικά με τους Οργανισμούς, Νομικά Πρόσωπα Δημοσίου Δικαίου και 
Υπηρεσίες, που υπάγονται στο ΥΕΘΑ δια του Γενικού Επιτελείου Αερο¬ 
πορίας. 

6. Όλα τα σχετικά θέματα με την πολεμική διαθεσιμότητα των αξι¬ 
ωματικών και ανθυπασπιστών και την πολεμική αποστρατεία των υπα- 
ξιωματικών των Ενόπλων Δυνάμεων. 

7. Όλα τα θέματα που προβλέπονται από τους Ν. 1378/83, Ν. 
1489/84 και Ν. 1543/85. 

Άρθρο 3 

Στα πλαίσια των αρμοδιοτήτων των άρθρων 1 και 2 περιλαμβάνο¬ 
νται και οι κοινοβουλευτικές, εκτός από τη νομοθετική πρωτοβουλία, 
καθώς και οι αρμοδιότητες της προτάσεως για την έκδοση και υπογρα¬ 
φής κανονιστικών και ατομικών διαταγμάτων, της εκδόσεως ατομικών 
και κανονιστικών αποφάσεων και της συνυπογραφής κοινών αποφά¬ 
σεων ή διαταγμάτων με άλλους Υπουργούς ή Υφυπουργούς. 

Άρθρο 4 

Ο Υπουργός Εθνικής Αμύνης ασκεί παράλληλα με τους Υφυπουρ¬ 
γούς Εθνικής Αμύνης τις αρμοδιότητες, οι οποίες αναφέρονται στα Με¬ 
τοχικά Ταμεία και στα Ταμεία Αλληλοβοήθειας Στρατού, Ναυτικού και 
Αεροπορίας, στον Αυτόνομο Οικοδομικό Οργανισμό Αξιωματικών, στο 
Νοσηλευτικό Ίδρυμα Μετοχικού Ταμείου Στρατού και στη Λέσχη Αξι¬ 
ωματικών Ενόπλων Δυνάμεων, στα θέματα της Υπηρεσίας Πολεμικής 
Βιομηχανίας, στην έγκριση εκτέλεσης δωρεάν κοινωφελών έργων από 
τη ΣΥΚΕΑ, στην κύρωση των πινάκων αναγνωρίσεως αγωνιστών εθνι¬ 
κής αντιστάσεως και στις καταστάσεις, την ιεραρχία, τις προαγωγές, 
τις τοποθετήσεις και τις μεταθέσεις των κατωτέρω Αξιωματικών, των 
Ανθυπασπιστών και των Μονίμων και Εθελοντών Οπλιτών των Ενό¬ 
πλων Δυνάμεων. 

Άρθρο 5 

Κάθε προηγούμενη σχετική απόφασή μας καταργείτα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΒΑΡΒΙΤΣΙΩΤΗΣ 


Αριθ. 211420 (2) 

Παρέμβαση στον τομέα του δεματοποιημένου καπνού. 

Ο ΥΠΟΥΡΓΟΣ ΓΕΩΡΓΙΑΣ ΚΑΙ 
Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 22 παρ. 3 του Ν. 992/79 «Περί οργάνωσης των διοι¬ 
κητικών υπηρεσιών για την εφαρμογή της Συνθήκης Προσχώρησης της 
Ελλάδας στις Ευρωπαϊκές Κοινότητες και ρύθμισης συναφών θεσμικών 
και οργανωτικών θεμάτων» (Α/280). 

β) Του άρθρου 1 παρ. 1, 2 και 3 του Ν. 1338/83 «Εφαρμογή του 
Κοινοτικού δικαίου» (Α/34), όπως τροποποιήθηκε από το άρθρο 6 του 
Ν. 1440/84 «συμμετοχή της Ελλάδας στο κεφάλαιο στα αποθεματικά 
και στις προβλέψεις της Ευρωπαϊκής Τράπεζας Επενδύσεων το κεφά¬ 
λαιο της Ευρωπαϊκής Κοινότητας Άνθρακος και Χάλυβος και του Ορ¬ 
γανισμού Εφοδιασμού “ΕϋΚΑΤΟΜ”» (Α/70) και το άρθρο 65 του Ν. 
1892/90 (Α/101). 

γ) Του Π.Δ. 402/88 «Περί Οργανισμού του Υπουργείου Γεωργίας». 

δ) Του άρθρου 29Α του Ν. 1558/85 «Κυβέρνηση και Κυβερνητικά 
Όργανα» (Α/187). 

ε) Της κοινής απόφασης των Υπουργών Γεωργίας και Εμπορίου αρ. 
451199/20.1.81 περί ορισμού του Ε0Κ ως φορέα παρέμβασης, όπως 
αυτή συμπληρώθηκε με την αριθμ. 467226/14.6.82. 

στ) Της αρ. 195710/6.6.86 περί των ελέγχων και διαδικασιών 
στον τομέα του καπνού για τη χορήγηση της πριμοδότησης, όπως αυτή 
τροποποιήθηκε με την αριθ. 170968/15.5.92 Απόφαση του Υπουρ¬ 
γού Γεωργίας. 

ζ) Της αριθμ. Α 1250/15.1.91 απόφασης του Πρωθυπουργού «Συ- 
, μπλήρωση της Α. 1201/5.10.90 απόφασης του Πρωθυπουργού 
(Β/10). 

η) Της Κοινής Απόφασης του Πρωθυπουργού και του Υπουργού Εθν. 
Οικονομίας αριθ. Υ 1687/17.2.92 καθορισμός αρμοδιοτήτων των 
Υφυπουργών Εθν. Οικονομίας (ΦΕΚ Β/104),* αποφασίζουμε: 

Άρθρο 1 

Σκοπός 

1. Με την παρούσα απόφαση θεσπίζονται συμπληρωματικά μέτρα 
που ρυθμίζουν τη διαδικασία παρέμβασης του καπνού σε φύλλα σύμ¬ 
φωνα με τους κανονισμούς: 727/70,1726/70,1727/70,1728/70, 
1467/70, 1469/70, 1697/71, 2603/71, 904/74, 1354/75, 
408/76, 409/76, 1859/81, 2728/91, 2501/87, 2267/88, 
3330/84, 2269/88, 1665/90, 1329/90, 1331/90, 2570/90, 
269/91, 2178/92 και τις τροποποιήσεις τους. 

Η παρέμβαση πραγματοποιείται από τον ΕΘΝΙΚΟ ΟΡΓΑΝΙΣΜΟ 
ΚΑΠΝΟΥ (ΕΟΚ) που ορίστηκε φορέας παρέμβασης, με την απόφαση 
451199/20.1.81 των Υπουργών Γεωργίας και Εμπορίου. 

2. Ο Εθνικός Οργανισμός Καπνού (ΕΟΚ) αγοράζει με τους όρους 
που καθορίζονται στους παραπάνω κοινοτικούς κανονισμούς τον προ- 
σφερόμενο δεματοποιημένο καπνό που συγκομίστηκε στην Κοινότητα 
σύμφωνα με τις διατάξεις του άρθρου 5 του Καν. (ΕΟΚ) 727/70, στα 
καθοριζόμενα σύμφωνα με το άρθρο 1 του Καν. (ΕΟΚ) 1467/70 Κέ¬ 
ντρα Μεταποιήσεως και Αποθηκεύσεως όπως αναφέρονται στον Καν. 
(ΕΟΚ) 3330/84 και στις αναγνωρισμένες ζώνες παραγωγής σύμφωνα 
με τους κατ’ έτος ισχύοντες κανονισμούς της Κοινότητας. 

Άρθρο 2 

Δικαιολογητικά και Διαδικασίες Παρέμβασης 

1. Ο κάτοχος του δεμ/νου καπνού δικαιούται να προσφέρει στην πα¬ 
ρέμβαση ποσότητα καπνού δεματοποιημένου, σύμφωνα με τα προβλε- 
πόμενα στους Κοιν. Κανονισμούς 1727/70 και 1859/81 καταθέτο¬ 
ντας στον Εθν. Οργαν. Καπνού (ΕΟΚ) «προσφορά δεματοποιημένου κα¬ 
πνού στην παρέμβαση» με τα στοιχεία που περιλαμβάνονται στους πα¬ 
ραπάνω κανονισμούς σύμφωνα με το υπόδειγμα 1 των παραρτημά¬ 
των. 

Η προσφορά δεματ/νου καπνού στην παρέμβαση γίνεται δεκτή μόνο 
αν συνοδεύεται από υπεύθυνη δήλωση του Ν. 1599/86 με το ακόλουθο 
κείμενο: 

«Δηλώνω ότι γίνονται δεχτοί οι έλεγχοι που προβλέπονται από τις 
Κοινοτικές και Εθνικές διατάξεις και αποσκοπούν στην επαλήθευση και 
την ορθότητα των εμπεριεχομένων στο φάκελλό μου στοιχείων και ότι 
σε περίπτωση διαπίστωσης από τα αρμόδια για τον έλεγχο Εθνικά ή 
Κοινοτικά όργανα αντικανονικής λήψης οποιοσδήποτε ποσού το ποσό 
αυτό θα επιστραφεί οικειοθελώς εντός μηνός από της σχετικής ειδοποίη¬ 
σης από την Υπηρεσία ή άλλως κατά τη διαδικασία της παρ. 3του άρ¬ 
θρου 27 του Ν. 992/79». 

2. Ο ΕΟΚ λαμβάνει την προσφορά του καπνού και εξετάζει: 

α) εάν ο προσφερόμενος καπνός σε φύλλα είναι κοινοτικής παραγω- 

γή« . . ; 

β) εάν έχει εκδοθεί πιστοποιητικό πριμοδότησης από το οποίο να 
αποδεικνύεται ότι ο καπνός σε φύλλα από τον οποίο προήλθε ο προσφε¬ 
ρόμενος στην παρέμβαση δεμ/νος καπνός έχει τεθεί υπό έλεγχο, δεν 
έχει λάβει κοινοτική πριμοδότηση και έχει αγοραστεί τουλάχιστον στην 
τιμή παρέμβασης 

γ) εάν η προσφερόμενη ποικιλία είναι εκείνη που αναγράφεται στο 
πιστ/κό πριμοδότησης και γίνεται αποδεκτή στην παρέμβαση. 

3. Η αποδοχή ή μη της προσφοράς στο κέντρο παρέμβασης γίνεται 
το ταχύτερο δυνατό και παράλληλα παρέχονται στον ενδιαφερόμενο 
όλες οι απαραίτητες πληροφορίες και γνωστοποιούνται οι όροι παραλα¬ 
βής (χρόνος, τόπος κ.λπ.). 

4. Ο προσφέρων μεταφέρει και ξεφορτώνει με δική του φροντίδα και 
δαπάνες και κάτω από διοικητικό έλεγχο Καν. (ΕΟΚ) 1727/70 (άρθρο 
3) τον προσφερόμενο καπνό στην πόρτα του κέντρου παρέμβασης. 

5. Για την παραλαβή και τον έλεγχο του δεματοποιημένου καπνού ο 
Εθνικός Οργανισμός Καπνού συγκροτεί: 

α) Τριμελή «Επιτροπή Ποιοτικής Εκτίμησης» αποτελούμενη από 
τρεις (3) Γεωπόνους του Εθνικού Οργανισμού Καπνού, Προϊσταμένους 
Τεχνικών Τμημάτων ή Τεχνικών Γραφείων. 

β) Τριμελή «Επιτροπή Ποιοτικής Παραλαβής» αποτελούμενη από 
τρεις (3) Τεχνικούς υπαλήλους του Εθνικού Οργανισμού Καπνού από 
τους οποίους οι δύο (2) τουλάχιστον θα είναι Γεωπόνοι. 

γ) Τριμελές «Συνεργείο ποσοτικής παραλαβής» αποτελούμενο από 
δύο (2) Τεχνικούς υπαλλήλους του Εθνικού Οργανισμού Καπνού (απα¬ 
ραιτήτους ο ένας θα είναι Γεωπόνος ελεγκτής της επιχ/σης) και ένα (1) 
διοικητικό υπάλληλο. 

6. Με την είσοδο του καπνού στο χώρο του Κέντρου παρέμβασης η 
«Επιτροπή Ποιοτικής Εκτίμησης», παρουσία του προσφέροντος ή ενός 
εξουσιοδοτημένου αντιπροσώπου του, εξετάζει τα πιο κάτω στοιχεία, τα 
οποία αποτελούν προϋπόθεση για να γίνει αποδεκτός ο προσφερόμενος 
καπνός. 

α) Έχει επεξεργαστεί σύμφωνα με την ποιοτική κατάταξη του δεμα- 
τοποιημένου καπνού, όπως αυτή περιγράφεται στο Παράρτημα II του 
Καν. 1331/90/ΕΟΚ. 

β) Έχει συσκευαστεί σύμφωνα με την περιγραφή του Παραρτήματος 
II του Κοιν. Καν. 1331/90 και έχουν χρησιμοποιηθεί υλικά από 
γιούτα. 

γ) Το βάρος των ξένων υλών και των φύλλων εκτός ποιοτικής κατά¬ 
ταξης (Παρ. III Κοιν. Καν. 1727/70) να μην υπερβαίνει το 10% του 
καθαρού βάρους της προσφερόμενης ποσότητας (Καν. 2570/90/ 
ΕΟΚ). 

δ) Να μην περιέχει ποσοστό υγρασίας μεγαλύτερο ή μικρότερο του 
3% από την υγρασία αναφοράς. 

Στη συνέχεια η Επιτροπή προσδιορίζει την εσοδεία, την προέλευση 
(Ζώνη) την υγρασία και την ποιοτική σύνθεση του καπνού. 

Αφού ο καπνός γίνει αποδεκτός η «Επιτροπή Ποιοτικής Παραλαβής» 
λαμβάνοντας υπόψη τα στοιχεία της ποιοτικής εκτίμησης της προηγού¬ 
μενης Επιτροπής και εξετάζοντας το σύνολο των δεμάτων της προσφε¬ 
ρόμενης μερίδας, δέμα προς δέμα, διαχωρίζει αυτά σε παραληπτέα και 


μη· 

Στη συνέχεια το «Συνεργείο Ποσοτικής παραλαβής» διαπιστώνει: 

α) Το μικτό βάρος 

β) Το απόβαρο των υλικών συσκευασίας 

γ) Το καθαρό βάρος το προσαρμοσμένο στην υγρασία αναφοράς, σύμ¬ 
φωνα με τα προβλεπόμενα στους Κοιν. Κανονισμούς. 

7. Σε περίπτωση διαφωνίας για ένα ή περισσότερα από τα ανωτέρω 
στοιχεία ο προσφερών υποβάλλει ένσταση, εντός 5 ημερών στον ΕΟΚ, 
Της ένστασης επιλαμβάνεται η «Επιτροπή Διαιτησίας» η οποία αποτε- 
λείται από: 

Δύο (2) έμπειρους γεωπόνους του ΕΟΚ και 

Ένα (1) Τεχνικό καπνών, εκπρόσωπο της Καπνεμπορικής Ομοσπον¬ 
δίας της Ελλάδας ή της ΣΕΚΕ, κατά περίπτωση. 


Ο ΕΟΚ, μέσα σε πέντε μέρες από την ημέρα υποβολής της ένστασης, 
συγκαλεί την Επιτροπή Διαιτησίας, η οποία υποβάλλει το πόρισμά της 
μέσα σε πέντε (5) ημέρες από τη σύγκλησή της. Οι αποφάσεις επί όλων 
των σημείων του πορίσματος λαμβάνονται με απλή πλειοψηφία. Το 
αποτέλεσμα του πορίσματος της Επιτροπής Διαιτησίας είναι οριστικό, ο 
προσφερών όμως έχει το δικαίωμα να ανακαλέσει την προσφορά ολό¬ 
κληρης της μερίδας ή μέρους αυτής, αλλά είναι υποχρεωμένος να απο¬ 
σύρει το προϊόν του μέσα στις επόμενες επτά (7) ημέρες από της ανακοί¬ 
νωσης του πορίσματος. Μετά το πέρας της προθεσμίας αυτής ο προσφε¬ 
ρών επιβαρύνεται με τα ανάλογα έξοδα αποθήκευσης. 

Μέχρι της έκδοσης του πορίσματος της πραγματογνωμοσύνης, ο κα¬ 
πνός δύναται να παραμείνει στο «Κέντρο Παρέμβασης» με ευθύνη του 
προσφέροντος, ο οποίος παραμένει κάτοχος και έχει τη δυνατότητα να 
επισκέπτεται και να συντηρεί το προϊόν με δικές του δαπάνες. 

8. Μετά το πέρας της μεταφοράς του δεματοποιημένου καπνού στα 
Κέντρα Παρέμβασης ορίζεται προθεσμία 30 ημερών από της ημερομη¬ 
νίας ορισμού από την Κεντρική Υπηρεσία του ΕΟΚ της Επιτροπής 
Ποιοτικής Εκτίμησης μέχρι της υπογραφής της εκκαθάρισης- 
παραλαβής από τον προσφέροντα, στη διάρκεια της οποίας θα έχουν πε- 
ρατωθεί όλες οι διαδικασίες παραλαβής του καπνού (ποιοτική εκτίμηση, 
ποιοτική και ποσοτική παραλαβή), δεδομένου ότι οι αρμόδιες επιτροπές 
επιλαμβάνονται άμεσα του έργου τους. Μετά το τέλος της παραπάνω 
προθεσμίας ο προσφέρων θα επιβαρύνεται με τα ανάλογα έξοδα αποθή¬ 
κευσης. 

9. Ο ΕΟΚ καταβάλλει στον προσφέροντα για το καθαρό βάρος του 
καπνού του, την τιμή παρέμβασης δεματ/νου καπνού η οποία καθορίζε¬ 
ται κάθε χρόνο από την Κοινότητα κατά ποικιλία και η οποία αναπρο¬ 
σαρμόζεται κατά περίπτωση σύμφωνα με την κλίμακα προσαυξήσεων 
και μειώσεων κατά ποιότητα (Κ.727/70, αρ. 6). Η τιμή σε δραχμές 
που καταβάλλεται στον προσφέροντα υπολογίζεται με βάση την πράσινη 
ισοτιμία ΕΟΓ/δρχ. που ισχύει κατά την ημέρα παραλαβής του δεματο- 
ποιημένου καπνού (ημερομηνία εκκαθάρισης παραλαβής). 

10. Όλες οι Επιτροπές και το «Συνεργείο Ποσοτικής Παραλαβής), 
που αναφέρονται στις παραγράφους 5 και 7 της παρούσας απόφασης, με 
το πέρας των εργασιών τους, συντάσουν σχετικά πρακτικά. 

Με βάση τα πρακτικά αυτά ο Εθνικός Οργανισμός Καπνού συμπλη¬ 
ρώνει την εκκαθάριση παραλαβής δεματοποιημένου καπνού (Υποδ. 2) 
αντίγραφο της οποίας παραδίδεται στον προσφέροντα για τη σύνταξη 
επίσημου «Τιμολογίου πώλησης δεμ/νου καπνού» και η οποία περιλαμ¬ 
βάνει τα πιο κάτω στοιχεία: 

α) ονοματεπώνυμο η επωνυμία και δ/νση του προσφέροντος 

β) εσοδεία, ποικιλία, ποιότητα και ζώνη καπνού 

γ) αριθμό δεμάτων 

δ) μικτό βάρος, απόβαρο, φύλλα που δεν ανταποκρίνονται στα ελάχι¬ 
στα ποιοτικά χαρακτηριστικά, περιεχόμενη υγρασία και καθαρό βάρος. 

ε) αξία καπνού 

Η ελάχιστη προσφερόμενη ποσότητα δεματ/νου καπνού καθορίζεται 
σύμφωνα με τους εκάστοτε κανονισμούς της ΕΟΚ. 

Άρθρο 3 

Υποχρεώσεις Κέντρου Παρέμβασης 

Σε κάθε «Κέντρο Παρέμβασης δεματ/νου καπνού» θα πρέπει να τη¬ 
ρούνται: 

α) πρωτόκολλο στο οποίο καταχωρούνται οι προσφορές και οι ενδεί¬ 
ξεις περί της αποδοχής και της ημερομηνίας που ορίζεται για την παρα¬ 
λαβή. 

β) βιβλίο αποθήκης δεμ/νου επιστρεφόμενου καπνού χωριστά για 
κάθε εσοδεία και ποικιλία με τις ενδείξεις του μικτού βάρους και καθα¬ 
ρού βάρους αποθηκευμένου καπνού. Το βιβλίο αυτό θα πρέπει να ενημε¬ 
ρώνεται με κάθε είσοδο και έξοδο του δεμ/νου καπνού (Υποδ. 3 Παραρ¬ 
τήματος). 

γ) Το «βιβλίο του δεματοποιημένου καπνού» (ποδ. 4 του Παραρτή¬ 
ματος) θα αναφέρει χωριστά για κάθε εσοδεία και ποικιλία με ένδειξη 
του αριθμού των δεμάτων και του βάρους τους, βάσει των προβλεπόμε- 
νων νομίμων παραστατικών μεταφοράς. Το βιβλίο αυτό ενημερώνεται 
με τα πραγματικά στοιχεία που προκύπτουν από τα ζυγολόγια και με 
τις ποσότητες που εξέρχονται. 

Ο Εθνικός Οργανισμός Καπνού είναι υπεύθυνος για τη λήψη όλων 
των μέτρων που εγγυώνται την καλή και ασφαλή αποθήκευση και συ¬ 
ντήρηση του προϊόντος. 

Άρθρο 4 

Τρόπος πληρωμής 

Η πληρωμή της αξίας του προσφερομένου καπνού θα γίνεται από την 
ΑΤΕ με εντολές πληρωμής που θα εκδίδονται από τη ΔΙΔΑΓΕΠ βάσει 
των δικαιολογητικών που θα υποβάλλονται σ’ αυτήν από τον φορές πα¬ 
ρέμβασης (ΕΟΚ) και τα οποία θα είναι: 

α. Προσφορά καπνού 
β. Εκκαθάριση παραλαβής καπνού 
γ. Τιμολόγιο πώλησης 

δ. Δελτίο μέτρησης υγρασίας (Τποδ. 5 του παραρτήματος) 
ε. Υπεύθυνη Δήλωση του Ν. 1599/86 σύμφωνα με τα αναγραφό¬ 
μενα στην παράγραφο 2 του άρθρου 2. 

Άρθρο 5 

Υποχρεώσεις και αμοιβές Εθν. Οργανισμού Καπνού (ΕΟΚ) 

Στον ΕΟΚ θα καταβάλλεται κατ’ αποκοπή χρηματικού ποσού σε 
λογ/σμό του στο Κεντρικό Κατάστημα της ΑΤΕ, σε χρέωση του λογ/ 
σμού 4444 για την κάλυψη των εξόδων της παρέμβασης. 

Το ποσό αυτό θα ανέρχεται στο προκαθοριζόμενο από την Κοινότητα 
ύψος βάσει της ποσότητας του διαχειριζόμενου καπνού και θα καταβάλ¬ 
λεται κατά την πορεία των εργασιών κατόπιν εγγράφου αιτήσεως του 
Οργανισμού Καπνού στη ΔΙΔΑΓΕΠ. 

Για το ποσό αυτό ο ΕΟΚ δεν υποχρεούται να αποδίδει λογ/σμό στην 
παραπάνω Δ/νση αλλά θα ακολουθεείται η διαδικασία που εφαρμόζεται 
στον Οργανισμό για τις άλλες δαπάνες του. 

Ο ΕΟΚ δύναται να συνάπτει με τρίτους, κατόπιν προκήρυξης διαγω¬ 
νισμού «Συμβάσεις Αποθεματοποίησης (αποθήκευσης)». Οι όροι και οι 
προϋποθέσεις του διαγωνισμού και των σχετικών συμβάσεων καθορίζο¬ 
νται σύμφωνα με τις·διατάξεις των Κανονισμών 727/70, 327/71, 
2603/71, 3213/83. 


Οι «προσφορές δεματ/νου καπνού στην παρέμβαση» θα γίνονται δε¬ 
κτές από τον φορέα παρέμβασης (ΕΟΚ) μόνο μετά την έκδοση της πα¬ 
ρούσας απόφασης. ,, 

Ο ΕΟΚ υποχρεούται σύμφωνα με τις διατάξεις του Κανονισμού 
618/90 να καταρτίζει μηνιαία λογιστική απογραφή για κάθε αποθήκη 
όπου βρίσκονται αποθεματοποιημένα προϊόντα της δημόσιας αποθ/σης. 
^1 εν λόγω απογραφή αποστέλλεται πριν την δεκάτη ημέρα του επόμε¬ 
νου μήνα στη ΔΙΔΑΓΕΠ. Περιλαμβάνει τουλάχιστον τα ακόλουθα στοι¬ 
χεία: μεταφορά αποθέματος από τον προηγούμενο μήνα, εισόδους και 
εξόδους ανά παρτίδα και αποθέματα τέλους του μήνα. Το υπόδειγμα 
απογραφής εμφαίνεται στο Παράρτημα V της εγκυκλίου για την εφαρ¬ 
μογή της παρούσας απόφασης. 

Από 15 Αυγούστου έως 15 Οκτωβρίου πραγματοποιείται από απο- 
θεματοποις πιστοποίηση των λογιστικών στοιχείων της απογραφής και 
έλεγχος που περιλαμβάνει διαπίστωση της φυσικής παρουσίας του 
εμπορεύματος σύμφωνα με το έντυπο του οποίου υπόδειγμα εμφαίνεται 
στο Παράρτημα VI της εγκυκλίου για την εφαρμογή της παρούσας από¬ 
φασης. 

Άρθρο 6 

Ο Υπουργός Γεωργίας εξουσιοδοτείται να συγκροτεί επιτροπές ελέγ¬ 
χου και εποπτείας του προϊόντος να τροποποιεί τα παραρτήματα και να 
καθορίζει λεπτομέρειες εφαρμογής της παρούσας απόφασης. 

Άρθρο 7 
Κάλυψη δαπάνης 

Η δαπάνη που θα προκύψει από τις διατάξεις αυτής της απόφασης θα 
βαρύνει κατά ένα μέρος τον Κοινοτικό Προϋπ/σμό και κατά ένα μέρος 
τον Ειδικό Λογ/σμό Εγγυήσεων Γεωργικών προϊόντων (ΕΠΕΓΕΠ) 
και ειδικώτερα τον ΚΑ 5511. Στον δε προϋπ/σμό του 1993 έχει γίνει 
πρόβλεψη για 7 δισ. δρχ. Το ύψος της δαπάνης για το 1994 θα κυμαν¬ 
θεί στα ίδια πλαίσια και σχετική πρόβλεψη θα γίνει στον προϋπ/σμό 94. 

■ I " 

(ΥΠΟΔΕΙΓΜΑ 1) 


ΠΡΟΣΦΟΡΑ 

δεματοποιημένου καπνού στην παρέμβαση 


ΟΝΟΜΑΤΕΠΩΝΥΜΟ Ή 
ΕΠΩΝΥΜΙΑ ΤΟΥ ΠΩΛΗΤΗ 


ΠΡΟΣ 

ΤΟΝ ΕΘΝΙΚΟ ΟΡΓΑΝΙΣΜΟ 
ΚΑΠΝΟΥ 

Δ/ΝΣΗ ΑΓΟΡΩΝ - ΕΜΠΟΡΙΟΥ 
Καποδιστρίου 36-ΤΘ 
1110/101 10 


Δ/ΝΣΗ ΠΩΛΗΤΗ - 

'' (ΠΟΛΗ)- 

(ΟΔΟΣ-ΑΡΙΘΜΟΣ) —-- 


ΣΤΟΙΧΕΙΑ ΠΡΟΣΦΕΡΟΜΕΝΟΥ 


ΚΑΠΝΟΥ 


ΤΟΠΟΣ ΕΜΠΟΡΙΚΗΣ 
ΕΠΕΞΕΡΓΑΣΙΑΣ 
(Κέντρο Ελέγχου) 


ΕΣΟΔΕΙΑ- 

ΠΟΙΚΙΛΙΑ- 

ΖΩΝΗ- 

ΠΟΙΟΤΗΤΑ-- 

ΑΡΙΘΜ. ΔΕΜΑΤΩΝ 

ΚΑΘ. ΒΑΡΟΣ- 

(ΧΙΛ/ΜΑ)- 


(ΠΟΛΗ) —- 

(ΟΔΟΣ-ΑΡΙΘΜΟΣ) - 


ΚΟΙΝ.: Περ/κή Δ/νση . 

Παρακαλώ να παραλάβετε το δεματοποιη- 
μένο καπνό μου και δηλώνω ότι αποδέχομαι 
τους όρους της υπ’ αριθμ. . απόφασης, του 
Υπουργού Γεωργίας, «περί παρέμβασης στον 
τομέα του δεματοποιημένου καπνού». 

Επίσης δηλώνω ότι για την προσφερόμενη 
ποικιλία δεν θα υποβάλω άλλες προσφορές θα 
υποβάλω και 

..ΠΡΟΣΦ. 


(ΥΠΟΓΡΑΦΗ) 


ΤΟΠΟΣ ΑΠΟΘΗΚΕΥΣΗΣ -1- 

ΤΟΥ ΔΕΜΑΤΟΠΟΙΗΜΕΝΟΥ (ΠΟΛΗ)- 

ΚΑΠΝΟΥ (ΟΔΟΣ-ΑΡΙΘΜΟΣ) 


ΚΕΝΤΡΟ ΠΑΡΕΜΒΑΣΗΣ 

ΕΘΝΙΚΟΣ ΟΡΓΑΝΙΣΜΟΣ ΚΑΠΝΟΥ (ΥΠΟΔΕΙΓΜΑ 2) 

Δ/ΝΣΗ ΠΕΡ/ΡΕΙΑΣ ... 

ΚΕΝΤΡΟ ΠΑΡΕΜΒΑΣΗΣ . ΕΚΚΑΘΑΡΙΣΗ ΠΑΡΑΛΑΒΗΣ 

ΔΕΜΑΤΟΠΟΙΗΜΕΝΟΥ ΚΑΠΝΟΥ 


ΑΡΙΘΜΟΣ . 

Εσοδεία ...Ποικιλία .Ζώνη . 

Τα παρόντα στοιχεία προέκυψαν κατά την εκτίμηση και παραλαβή (ποιοτική και ποσοτική) του δεματοποιημένου καπνού της επιχ/σης: 
ΟΝΟΜΑΤΕΠΩΝΥΜΟ Η ΕΠΩΝΥΜΙΑ ΠΩΛΗΤΗ: . 

ΔΙΕΥΘΥΝΣΗ ΠΩΛΗΤΗ: . ;..... ....,. 

, (πόλη) (οδός) αριθμός) 


ΤΟΠΟΣ ΑΠΟΘΗΚΕΥΣΗΣ ΤΟΥ ΔΕΜΑΤ/ΝΟΥ ΚΑΠΝΟΥ 
Αριθμός δεμάτων: Παραληπτέα . 


(περιοχή) 


ΑΡ. ΜΗΤΡ. ΔΙΔΑΓΕΠ . 

ΠΑΡΑΔΟΘΕΙΣΑ ΠΟΣΟΤΗΤΑ Μικτό βάρος 

Απόβαρο υλικών συσκευασίας, 


ΒΑΡΟΣ: 


Καπνόφυλλα που δεν ανταποκρίνονται στα 

ελάχιστα ποιοτικά χαρακτηριστικά . 

ΒΑΡΟΣ υπόλοιπο 

Υγρασία δεματοποιημένου καπνού. 

ΚΑΘΑΡΟ ΒΑΡΟΣ ΠΡΟΣΑΡΜΟΣΜΕΝΟ ΣΤΗΝ ΥΓΡΑΣΙΑ ΑΝΑΦΟΡΑΣ 

ΠΟΙΟΤΙΚΗ ΣΥΝΘΕΣΗ: Ι/ΙΙ ή Α.% III ή Β. % IV ή Γ.% 

ΑΞΙΑ ΚΑΠΝΟΥ = Τιμή, δρχ./κιλό.χ καθαρό βάρος, 

(ολογράφως) 


(πόλη ή Κοινότητα) 
Μη παραληπτέα . 



κιλά: 


κιλά: 


κιλά: 


κιλά: 

% 

κιλά: 


κιλά: 

% 

κιλά: 


κιλά: 

Δ ΡΧ· 


Βεβαιώνεται ότι ο προσφερόμενος δεματ/νος καπνός προέρχεται από καπνό σε φύλλα που έχουν παραχθεί στην Κοινότητα, δεν έχει λάβει προκα¬ 
ταβολή πριμοδότησης και έχει αγορασθεί από παραγωγούς τουλάχιστον με την τιμή παρέμβασης. 

Για τον πωλητή .. 

Ο ΔΙΕΥΘΥΝΤΗΣ 


ΕΘΝΙΚΟΣ ΟΡΓΑΝΙΣΜΟΣ ΚΑΠΝΟΥ 

Δ/ΝΣΗ ΠΕΡ/ΡΕΙΑΣ. 

ΤΜΗΜΑ. 


(ΥΠΟΔΕΙΓΜΑ 3) 

ΕΣΟΔΕΙΑ. 

ΠΟΙΚΙΛΙΑ. 

ΚΕΝΤΡΟ ΠΑΡΕΜΒΑΣΗΣ ... 


ΒΙΒΛΙΟ 

ΑΠΟΘΗΚΗΣ ΔΕΜΑΤΟΠΟΙΗΜΕΝΟΥ - ΕΠΙΣΤΡΕΦΟΜΕΝΟΥ ΚΑΠΝΟΥ 


α/α 

Ημερομ. 

εισόδου 

Ποιότητα 

Δέματα 

Προέλευση 

α/α 

Ημερομ. 

εξόδου 

Ποιότητα 

Δέματα 

Προορισμός 

Αριθμός 

Βάρος 

Αριθμός 

Βάρος 

Μικτά 

(χλγ) 

Καθαρά 

(χλγ) 

Μικτά 

(χλγ) 

Καθαρά 

(χλγ) 

1 

2 

3 

α 

5 

6 

Β 

8 

9 

10 

11 

12 

13 

14 

ΕΘΝΙΚΟΣ ΟΡΓΑΝΙΣΜΟΣ ΚΑΠΝΟΥ 

Δ/ΝΣΗ ΠΕΡ/ΡΕΙΑΣ. 

ΤΜΗΜΑ.. 


(ΥΠΟΔΕΙΓΜΑ 4) 

ΕΣΟΔΕΙΑ. 

ΠΟΙΚΙΛΙΑ...... 

ΚΕΝΤΡΟ ΠΑΡΕΜΒΑΣΗΣ ... 


ΒΙΒΛΙΟ 

ΑΠΟΘΗΚΗΣ ΔΕΜΑΤΟΠΟΙΗΜΕΝΟΥ ΚΑΠΝΟΥ 


α/α 

ΗΜΕΡΟΜΗΝΙΑ 

ΕΙΣΟΔΟΥ 

ΚΕΝΤΡΟ 

ΕΛΕΓΧΟΥ 

ΠΡΟΕΛΕΥΣΗΣ 

ΑΡΙΘΜΟΣ 

ΔΕΜΑΤΩΝ 

ΒΑΡΟΣ 

ΚΑΤΑ 

ΠΡΟΣΕΓΓΙΣΗ 

ΠΩΛΗΤΗΣ 

ΑΡΙΘΜ. ΚΑΙ 
ΗΜΕΡΟΜΗΝΙΑ 
ΔΕΛΤ. ΑΠΟΣΤ. 

ΑΡΙΘΜΟΣ 
ΚΑΙ ΗΜΕΡ. 
ΖΥΓΟΛΟΠΟΥ 

ΤΕΛΙΚΟ 

ΚΑΘΑΡΟ 

ΒΑΡΟΣ 

ΕΞΟΔΟΣ 



- 









(ΥΠΟΔΕΙΓΜΑ 5) 

ΔΕΛΤΙΟ ΜΕΤΡΗΣΗΣ ΥΓΡΑΣΙΑΣ ΔΕΜΑΤΟΠΟΙΗΜΕΝΟΥ ΚΑΠΝΟΥ 

α) Ονοματεπώνυμο ή επωνυμία πωλητή .-. 

β) Συνοδεύει την εκκαθάριση παραλαβής αριθ. . 

γ) Περιεχόμενη υγρασία % (μέσος όρος δύο ενδείξεων) . 

δ) Μέθοδος μετρήσεως: ΒΚΑΒΕΝϋΕΚ . 

ε) Παρατηρήσεις:.. 


..19... 

Ο ενεργήσας τη δειγματοληψία: 


. 19... 

Ο ενεργήσας την υγρασιομέτρηση 


(Υπογραφή - Ονοματεπώνυμο) 

Άρθρο 8 

1. Από της ισχύος της παρούσας καταργείται η Απόφαση μας 
179564/91. 

2. Τα Παραρτήματα αποτελούν αναπόσπατο τμήμα της παρούσας 
Απόφασης. 

Άρθρο 9 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 3 Δεκεμβρίου 1992 

ΟΙ ΥΠΟΥΡΓΟΙ 

Υ®ΥΠ. ΕΘΝ. ΟΙΚΟΝΟΜΙΑΣ ΓΕΩΡΓΙΑΣ 

ΚΩΝ. ΔΟΥΣΗΣ ΧΡ. ΚΟΣΚΙΝΑΣ 

-♦- 

Αριθ. Υ 1938 (3) 

Ανάθεση αρμοδιοτήτων στους Υφυπουργούς Υγείοις, Πρόνοιας και Κοι¬ 
νωνικών Ασφαλίσεων Νικόλαο Αναστασόπουλο και Φάνη Πάλλη- 
Πετραλιά. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη τις διατάξεις: 

1. Των άρθρων 81 και 83 (παρ. 2) του Συντάγματος. 


(Υπογραφή - Ονοματεπώνυμο) 

2. Των άρθρων 16 (παρ. 5) και 22 )παρ. 2 στοιχ. γ) του νό- 
μου1558/1985 «Κυβέρνηση και Κυβερνητικά όργανα» (Α' 137). 

3. Του Π.Δ. 374/1992 «Διορισμός Υπουργών και Υφυπουργών» 
(Α’ 197). 

4. Της 710/1992 απόφασης Πρωθυπουργού (Β' 712). 

5. Του άρθρου 27 του Ν. 2081/1992 (Α’ 154), με το οποίο προστέ¬ 
θηκε άρθρο 29Α στο Ν. 1558/1985, και το γεγονός ότι από την πα¬ 
ρούσα απόφαση δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Ο Υπουργός Υγείας, Πρόνοιας και Κοινωνικών Ασφαλίσεων προσ¬ 
διορίζει επακριβώς την πολιτική του Υπουργείου, στο πλαίσιο των απο¬ 
φάσεων του Υπουργικού Συμβουλίου και των λοιπών συλλογικών κυ¬ 
βερνητικών οργάνων, συντονίζει την εφαρμογή της πολιτικής αυτής και 
εποπτεύει την εφαρμογή της από τις υπηρεσίες του Υπουργείου. ■ 

Άρθρο 2 

Ο Υπουργός Υγείας, Πρόνοιας και Κοινωνικών Ασφαλίσεων έχει την 
αποκλειστική αρμοδιότητα της νομοθετικής πρωτοβουλίας. 

Άρθρο 3 

Στον Υφυπουργό Νικόλαο Αναστασόπουλο αναθέτουμε την άσκηση 
αρμοδιοτήτων επί θεμάτων: 

1. Των Διευθύνσεων της Γενικής Διευθύνσεως Υγείας, της Υγειονο- 

μιχής Σχολής Αθηνών και εποπτείας όλων των νομικών προσώπων, ορ¬ 
γανισμών και ιδρυμάτων αρμοδιότητας των Διευθύνσεων της ανωτέρω 
Γενικής Διευθύνσεως. 

2. Των παρακάτω Διευθύνσεων της Γενικής Διευθύνσης Διοικητικής 
Υποστήριξης, όταν πρόκειται για θέματα υγείας: 

α. Εκπαίδευσης 

β. Αξιοποίησης Περιουσίας και Κτηματολογίου 

γ. Βιοϊατρικής τεχνολογίας 

δ. Αγωγής υγείας και πληροφόρησης 

3. Του γραφείου για το πρόβλημα της χρήσης εξαρτησιογόνων ου¬ 
σιών. 

4. Συγκρότησης των πάσης φύσεως συμβουλίων και επιτροπών των 
εποπτευόμενων από τις υπαγόμενες σ’ αυτόν υπηρεσίες νομικών προ¬ 
σώπων, οργανισμών και ιδρύμάτων. 

Άρθρο 4 

Στην Υφυπουργό Φάνη Πάλλη - Πετραλιά αναθέτουμε την άσκηση 
αρμοδιοτήτων επί θεμάτων: 

1. Των Διευθύνσεων της Γ ενικής Διεύθυνσης Πρόνοιας και εποπτείας 
όλων των νομικών προσώπων, οργανισμών και ιδρυμάτων αρμοδιότη¬ 
τας των Διευθύνσεων της ανωτέρω Γενικής Διευθύνσεως. 

2. Των παρακάτω Διευθύνσεων της Γενικής Διεύθυνσης Διοικητικής 
Υποστήριξης, όταν πρόκειται για θέματα Πρόνοιας. 

α. Εκπαίδευσης 

β. Αξιοποίησης Περιουσίας και Κτηματολογίου. 

γ. Βιοϊατρικής υγείας και Πληροφόρησης. 

δ. Αγωγής υγείας και Πληροφόρησης 

3. Του Γραφείου Ισότητας των Φύλλων. 

4. Συγκρότησης των πάσης φύσεως συμβουλίων και επιτροπών των 
εποπτευόμενων από τις υπαγόμενες σ’ αυτήν υπηρεσίες νομικών προ¬ 
σώπων, οργανισμών και ιδρυμάτων. 

Άρθρο 5 

Στις κατά τα άρθρα 3 και 4 αρμοδιότητες των Υφυπουργών περιλαμ¬ 
βάνονται και η πρόταση εκδόσεως ατομικών και κανονιστικών διαταγ¬ 
μάτων ή η συνυπογραφή τους με άλλους Υπουργούς και Υφυπουργούς, 
η έκδοση κανονιστικών αποφάσεων και η έκδοση ατομικών ή κανονιστι¬ 
κών αποφάσεων με άλλους Υπουργούς ή Υφυπουργούς, καθώς και οι 
κοινοβουλευτικές αρμοδιότητες. 

Άρθρο 6 

Στα πλαίσια των παραπάνω αρμοδιοτήτων τους οι Υφυπουργοί είναι 
αρμόδιοι και για τα συναφή οικονομικά θέματα με εξαίρεση τα θέματα 
που ορίζονται στο άρθρο 15 παρ. 2 εδάφ. β’ περ. 5 του Π.Δ. 138/ 
1992. 

Άρθρο 7 

Παράλληλη άσκηση αρμοδιοτήτων 

1. Οι κατά το άρθρο 5 και 6 της παρούσης αρμοδιότητες των Υφυ¬ 
πουργών μπορούν να ασκούνται παράλληλα και από τον Υπουργό. 

Άρθρο 8 ο 

Αναθέτουμε στους Υφυπουργούς Υγείας, Πρόνοιας και Κοινωνικών 
Ασφαλίσεων Νικόλαο Αναστόπουλο και Φάνη Πάλλη - Πετραλιά την 
έγκριση των γνωμοδοτήσεων και των πρακτικών του Νομικού Συμβου¬ 
λίου του Κράτους για τα θέματα αρμοδιότητάς τους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ . 

ΔΗΜΗΤΡΙΟΣ ΣΙΟΥΦΑΣ 


Αριθ. Υ 1943 (4) 

Ανάθεση αρμοδιοτήτων στον Υφυπουργό Βιομηχανίας, Ενέργειας και 
Τεχνολογίας Θεόδωρο Δαμιανό. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 (παρ. 5) και 22 (παρ. 2 στοιχ. γ’) του Ν. 1558/ 
1985 «Κυβέρνηση και Κυβερνητικά όργανα» (Α' 137). 

3. Του Π.Δ. 381/1989 «Οργανισμός του Υπουργείου Βιομηχανίας, 
Ενέργειας και Τεχνολογίας» (Α' 168), όπως τροποποιήθηκε και συ¬ 
μπληρώθηκε με το Π.Δ. 341/1990 (Α’ 135). 

4. Του Π.Δ. 229/1986 «Σύσταση και Οργάνωση της Γενικής 
Γραμματείας Βιομηχανίας» (Α' 96), όπως τροποποιήθηκε και συμπλη¬ 
ρώθηκε με τα Π.Δ. 396/1989 (Α' 172) και 342/1990 (Α' 135). 

5. Του Π.Δ. 248/1989 «Οργανισμός της Γενικής Γραμματείας 
Έρευνας και Τεχνολογίας» (Α' 116), όπως τροποποιήθηκε και συμπλη¬ 
ρώθηκε με τις διατάξεις του Π.Δ. 179/1992 (Α' 81). 

6. Του Π.Δ. 374/1992 «Διορισμός Υπουργών και Υφυπουργών» 
(Α' 197). 

7. Του άρθρου 27 του Ν. 2081/1992 (Α' 154), με το οποίο προστέ¬ 
θηκε άρθρο 29Α στο Ν. 1558/1982» και το γεγονός ότι από την πα¬ 
ρούσα απόφαση δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Άρθρο 1 

Ο Υπουργός Βιομηχανίας, Ενέργειας και Τεχνολογίας, προσδιορίζει 
επακριβώς την πολιτική του Υπουργείου, στο πλαίσιο των αποφάσεων 
του Υπουργικού Συμβουλίου και των λοιπών συλλογικών κυβερνητικών 
οργάνων, συντονίζει την εφαρμογή της πολιτικής αυτής και εποπτεύει 
την εφαρμογή της από τις υπηρεσίες.του Υπουργείου. 

Άρθρο 2 

Στον Υφυπουργό Βιομηχανίας, Ενέργειας και Τεχνολογίας Θεόδωρο 
Δαμιανό αναθέτουμε την άσκηση αρμοδιοτήτων επί θεμάτων: 

1. Των Διευθύνσεων και Υπηρεσιών της Γ ενικής Διευθύνσης Φυσικού 
Πλούτου και έκ των εποπτευομένων από το Υπουργείο Βιομηχανίας, 
Ενέργειας και Τεχνολογίας Φορέων, την άσκηση εποπτείας επί του 
Ι.Γ.Μ.Ε. 

2. Των Διευθύνσεων και Υπηρεσιών της Γενικής Γραμματείας Βιο¬ 
μηχανίας και των εποπτευομένων από αυτήν οργανισμών, πλην των θε¬ 
μάτων της Ειδικής Γραμματείας Αποκρατικοποίησης, του Ο.Α.Ε. και 
των υπαγομένων σ’ αυτόν επιχειρήσεων. 

Άρθρο 3 

Στα πλαίσια των αρμοδιοτήτων του άρθρου 2 περιλαμβάνονται και 
οι κοινοβουλευτικές, εκτός από τη νομοθετική πρωτοβουλία, καθώς και 
οι αρμοδιότητες της προτάσεως για την έκδοση και υπογραφής κανονι¬ 
στικών και ατομικών διαταγμάτων, της εκδόσεως ατομικών και κανο¬ 
νιστικών αποφάσεων και της συνυπογραφής κοινών αποφάσεων ή δια¬ 
ταγμάτων με άλλους υπουργούς ή υφυπουργούς. 

Άρθρο 4 

Η αναφερόμενη στο άρθρο 3 της παρούσης αρμοδιότητας του Υφυ¬ 
πουργού για υπογραφή κανονιστικών διαταγμάτων και κανονιστικών 
αποφάσεων ασκείται παραλλήλως και από τον Υπουργό. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Δεκεμβρίου 1992 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΜΗΤΣΟΤΑΚΗΣ 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

ΒΑΣΙΛΕΙΟΣ ΚΟΝΤΟΓΙΑΝΝΟΠΟΥΛΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤΟΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


• Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ: 52.48.188 

• Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

• Τμήμα πληροφόρησης: Για τα δημοσιεύματα των ΦΕΚ Καποδιστρίου 25 τηλ.: 52.25.713 - 52.49.547 


• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιιιές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 

Λ 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 




ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 






Η ετήσια συνδρομή είναι: 

Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















